stanford-oval/wikipedia huggingface dataset:
29 במאי
נולדו

1892 – אלפונסינה סטורני, משוררת ארגנטינאית, אחת המשוררות החשובות של אמריקה הלטינית (נפטרה ב-1938)
1903 – בוב הופ, קומיקאי ושחקן אמריקאי (נפטר ב-2003)
1911 – לאה גולדברג, מגדולי המשוררים העבריים בעת החדשה וכלת פרס ישראל (נפטרה ב-1970)
1912 – יהושע בר-יוסף, סופר, מחזאי ועיתונאי עברי, זוכה פרס ביאליק (נפטר ב-1992)
1916 – יוסף מילוא, שחקן ובמאי ישראלי (נפטר ב-1997)
1917 – ג'ון קנדי, הנשיא ה-35 של ארצות הברית (נרצח ב-1963)
1922 – יאניס קסנאקיס, מלחין ואדריכל יווני (נפטר ב-2001)
1926 – עבדוליי ואד, נשיא סנגל
1929 – פיטר היגס, פיזיקאי בריטי ופרופסור באוניברסיטת אדינבורו, חתן פרס נובל לפיזיקה (נפטר ב-2024)
1932 – ריצ'י גארין, כדורסלן ומאמן אמריקאי
1934 – אברהם רותם, אלוף בצה"ל, ראש מחלקת ההדרכה (נפטר ב-2006)
1937 – ראובן שפע, שחיין, שחקן כדורמים ושחקן כדורסל ישראלי
1938 – מיכאל רובינוביץ, פרופסור בפקולטה למדעי הנתונים וההחלטות בטכניון (נפטר ב-2024)
1942 – יהודה גרדוס, גאוגרף ישראלי (נפטר ב-2021)
1944 – אברהם מלמד, שחיין ישראלי
1946 – משה גרטל, שחיין, עיתונאי ושדרן ספורט ישראלי
1948 – יאיר ורדי, רקדן, כוריאוגרף ומורה
1949 – יואל סמואל, שחיין ישראלי
1953 – דני אלפמן, מלחין פסקולי סרטים
1958 – אנט בנינג, שחקנית קולנוע אמריקאית
1959 – רופרט אוורט, שחקן קולנוע אנגלי
1964 – עוזי וייל, סאטיריקן, מתרגם, עיתונאי וסופר ישראלי
1967 – היידי מוהר, כדורגלנית גרמנייה ששיחקה בעמדת החלוצה (נפטרה ב-2019)
1967 – נואל גלאגר, חבר להקת אואזיס
1970 – דנה מודן, תסריטאית, עיתונאית, שחקנית ומנחת טלוויזיה ישראלית
1973 – תומר רוסו, שחקן ישראלי
1976 – מייסאו באסטון, כדורסלן אמריקאי
1976 – עומר בן-רובי, עיתונאי ושדרן רדיו
1977 – מאסימו אמברוזיני, כדורגלן איטלקי
1979 – רועי לוי, קצין בצה"ל ששימש כמפקד היחידה הרב-ממדית (נפטר ב-2023)
1979 – טל שטריקר, שחיין ישראלי
1980 – גילי איזיקוביץ, עיתונאית ישראלית
1982 – נטליה דוברינסקה, אתלטית אוקראינית, אלופה אולימפית בקרב 7
1984 – כרמלו אנתוני, כדורסלן אמריקאי
1987 – פרל מקי, שחקנית, רקדנית וזמרת בריטית
1989 – אביגיל הררי, שחקנית טלוויזיה, קולנוע ותיאטרון ישראלית
1990 – טיבו פינו, רוכב אופני כביש צרפתי
1993 – ריצ'רד קאראפז, רוכב אופני כביש אקוודורי
1994 – דניאל רובין, זמרת ומוזיקאית ישראלית
1996 – בן זיני, אושיית רשת וזמר ישראלי
נפטרו

1153 – דייוויד הראשון מלך סקוטלנד (נולד ב-1084)
1453 – קונסטנטין ה-11, הקיסר הביזנטי האחרון (נולד ב-1404)
1500 – בארתולומיאו דיאש, מגלה ארצות פורטוגלי (נולד ב-1450)
1814 – ז'וזפין, אשתו הראשונה של נפוליאון (נולדה ב-1763)
1829 – האמפרי דייווי, כימאי בריטי (נולד ב-1778)
1866 – וינפילד סקוט, הגנרל המפקד של צבא ארצות הברית (נולד ב-1786)
1892 – בהאא אללה, נביא הדת הבהאית וכותבם של כתביה הקדושים (נולד ב-1817)
1919 – רוברט בייקון, דיפלומט אמריקני ומזכיר המדינה של ארצות הברית (נולד ב-1860)
1951 – פאני ברייס, שחקנית, קומיקאית, זמרת ובדרנית אמריקאית (נולדה ב-1891)
1958 – חואן רמון חימנס, משורר וסופר ספרדי, חתן פרס נובל לספרות (נולד ב-1881)
1972 – סטפן טימושנקו, מהנדס ממוצא אוקראיני (נולד ב-1878)
1979 – מרי פיקפורד, שחקנית קולנוע (נולדה ב-1892)
1982 – רומי שניידר, שחקנית קולנוע (נולדה ב-1938)
1984 – יחזקאל פנט, מפקד בכיר בארגון ההגנה, קצין בצה"ל, מפקד חטיבת כרמלי וראש הג"א (נולד ב-1905)
1987 – צ'אראן סינג, ראש ממשלת הודו החמישי (נולד ב-1902)
1994 – אריך הונקר, מנהיג מזרח גרמניה (נולד ב-1912)
1997 – ג'ף באקלי, מוזיקאי (נולד ב-1966)
1998 – בארי גולדווטר, סנאטור ומועמד לנשיאות ארצות הברית בשנת 1964 (נולד ב-1909)
2002 – גונאר יארינג, דיפלומט שוודי (נולד ב-1907)
2006 – ברכה רמות, פרופסור לרפואה וכלת פרס ישראל לרפואה (נולדה ב-1927)
2010 – דניס הופר, שחקן ובמאי (נולד ב-1936)
2011 – סרגיי בגאפש, פוליטיקאי יליד גאורגיה (נולד ב-1949)
2015 – הנרי קאר, אתלט אמריקאי (נולד ב-1942)
2015 – דוריס הארט, טניסאית אמריקאית (נולדה ב-1925)
2017 – מרדכי צפורי, חבר הכנסת, שר התקשורת וסגן שר הביטחון בממשלות ישראל (נולד ב-1924)
2017 – מנואל נורייגה, שליט פנמה (נולד ב-1934)
2018 – יוסף אמרי, פיזיקאי ישראלי, חתן פרס ישראל לחקר הפיזיקה (נולד ב-1939)
2018 – קורנליה פרנסס, שחקנית אוסטרלית ממוצא בריטי (נולדה ב-1941)
2020 – עבד א-רחמאן אל-יוסופי, פוליטיקאי ועורך דין זכויות אדם מרוקאי שכיהן כראש ממשלת מרוקו (נולד ב-1924)
2021 – עמנואל שרון, כלכלן ומנהל ישראלי (נולד ב-1929)
2021 – דני קרוון, פסל וצייר ישראלי, חתן פרס ישראל (נולד ב-1930)
2021 – מארק איטון, כדורסלן אמריקאי (נולד ב-1957)
2023 – משה קראוס, החזן הצבאי הראשי הראשון בצה"ל (נולד ב-1922)
2023 – יעקב טירקל, שופט בית המשפט העליון (נולד ב-1935)
2024 – נעמי לויצקי, עיתונאית ומחברת ספרי עיון ישראלית (נולדה ב-1947)
2024 – דן תורן, זמר רוק ושחקן קולנוע ישראלי (נולד ב-1960)
חגים ואירועים החלים ביום זה

ארגנטינה – יום הצבא
בריטניה – יום בלוטי האלון לזכר הרסטורציה
ונצואלה – יום העצים
ניגריה – יום הדמוקרטיה
יום כוחות שמירת השלום של האו"ם
28 במאי – 30 במאי
מאי
לוח אירועים שנתי
Live from Clear Channel Stripped 2008

Live from Clear Channel Stripped 2008 הוא אלבום הופעה של הזמרת-יוצרת האמריקאית טיילור סוויפט. האלבום יצא לאור ב-23 באפריל 2020 על ידי חברת התקליטים ביג משין רקורדס.
מכירות

האלבום עצמו מכר כ-33 יחידות בארצות הברית והגיע למעל כ-6,000 צפיות בשירי האודיו של האלבום ביוטיוב בשלושת הימים הראשונים. ההצלחה המסחרית הדלה יוחסה לקריאתה של סוויפט להחרים את האלבום במדיה החברתית; האלבום עצמו לא נכנס לאף אחד ממצעדי הבילבורד.
את האלבום הוציאו שלא בהסכמתה של סוויפט, אך היות שהיה חוזה בינה לבין ביג משין רקורדס, הוחלט כי האלבום ייצא לאור ויהיה חלק מהדיסקוגרפיה שלה. בעקבות כך, קראה סוויפט להחרים את האלבום ולא להאזין לו או לרכוש אותו והכישלון המסחרי שלו היה מכוון מראש לבקשתה.
רשימת רצועות

| Live from Clear Channel Stripped 2008> מס' | Live from Clear Channel Stripped 2008> שם | Live from Clear Channel Stripped 2008> משך | Live from Clear Channel Stripped 2008>  | Live from Clear Channel Stripped 2008>  | Live from Clear Channel Stripped 2008>  | Live from Clear Channel Stripped 2008>  | Live from Clear Channel Stripped 2008>  | Live from Clear Channel Stripped 2008>  | Live from Clear Channel Stripped 2008>  |
| --- | --- | --- | --- | --- | --- | --- | --- | --- | --- |
| 1. | Love Story  | 3:41 |  |  |  |  |  |  |  |
| 2. | Fearless  | 3:18 |  |  |  |  |  |  |  |
| 3. | Beautiful Eyes  | 2:56 |  |  |  |  |  |  |  |
| 4. | Untouchable  | 3:42 |  |  |  |  |  |  |  |
| 5. | Teardrops on My Guitar  | 3:16 |  |  |  |  |  |  |  |
| 6. | Picture to Burn  | 2:53 |  |  |  |  |  |  |  |
| 7. | Should've Said No  | 3:48 |  |  |  |  |  |  |  |
| 8. | Change  | 4:18 |  |  |  |  |  |  |  |
| משך כולל: | משך כולל: | 27:55 |  |  |  |  |  |  |  |
הערות שוליים

↑  סקוט בורצ'טה, אוון הריסון, טיילור סוויפט
1 2  Live from Clear Channel Stripped 2008 by Taylor Swift, Genius (באנגלית)
↑  Daniel Kreps (2020-04-23). "Taylor Swift Decries Impending Release of Unauthorized 2008 Live Album". Rolling Stone (באנגלית אמריקאית). נבדק ב-2020-07-25.
↑  Beaumont-Thomas, Ben (2020-04-24). "Taylor Swift disowns new live album, calling it 'shameless greed'". The Guardian (באנגלית בריטית). ISSN 0261-3077. נבדק ב-2020-07-25.
↑  Clear Channel Debuts First Show in 'Stripped' Series, Billboard, ‏2005-05-24
↑  Taylor Swift: Scooter Braun paying $330m for Big Machine ‘wasn’t exactly a wise choice’, Music Business Worldwide, ‏2020-04-23 (באנגלית)
↑  Taylor Swift calls Soros family shamelessly greedy, The Jerusalem Post | JPost.com
↑  Cydney Henderson, Taylor Swift slams Big Machine's new unauthorized live album as 'shameless greed', USA TODAY (באנגלית)
↑  Quinn Moreland, That “New” Taylor Swift Live Album Feels Like the Unauthorized Cash Grab It Is, Pitchfork (באנגלית)
↑  Taylor Swift 2008 Live Album, Which the Singer Protested, is A Bust with Just 33 Copies Streamed So Far, Showbiz411, ‏2020-04-27 (באנגלית)
↑  Hugh McIntyre, Taylor Swift Fights Back Against Her Former Label With Her Latest Single Releases, Forbes (באנגלית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: 81a20a2d-e9cb-40ce-9e22-178337f381a0
ייצור המוני

הרכבה ובדיקה של מערכות תקשורת אופטית במפעל בסין. הייצור ההמוני בסין מסתמך פחות על אוטומציה מאשר במדינות אחרות, כגון יפן, עקב זמינותו של כוח אדם זול בסין
ייצור המוני הוא ייצור של מוצרים תעשייתיים בשיטות מתקדמות, כגון פסי ייצור, המאפשרות ייצור בכמויות גדולות, בדרך כלל במחירים נמוכים משמעותית מייצור ידני. הייצור ההמוני הפך לנפוץ על ידי הנרי פורד בתחילת המאה ה-20, ובמיוחד בפס הייצור של מכונית הפורד מודל T.
היסטוריה

בעוד שהנרי פורד היה הראשון שהשתמש בפסי הייצור בתקופה האחרונה, הרעיון פותח לראשונה בוונציה מספר מאות קודם לכן, בה ייצרו אוניות באמצעות חלקים שיוצרו קודם לכן ובפסי ייצור. מחסן הנשק הוונציאני ייצר ככל הנראה אונייה אחת ביום, במה שהיה בית החרושת הראשון בעולם אשר, בשיאו, העסיק 16,000 עובדים.
ספרים יוצרו בייצור המוני מאז פיתוח שיטת הדפוס של יוהאן גוטנברג כבר באמצע המאה ה-15.
במהלך המהפכה התעשייתית, שיטות ייצור המוניות פשוטות שימשו את מפעל הגלגלות בפורטסמות' לייצור גלגלות עבור חיל הים הבריטי במהלך המלחמות הנפוליוניות. שיטות ייצור המוניות אלו שימשו גם לייצור שעונים ושעוני יד וכן גם נשק קל.
הייצור ההמוני הביא לאפשרויות הפצה של מוצרים מתקדמים שעד אז היו נגישים לעשירים ביותר, אל הציבור הרחב, דבר שגרם שינויים רבים משמעותיים בחייהם של רבים. השפעה מהותית נוספת שנגרמה מהשימוש בייצור המוני, היא הקטנה של היקף המשרות במפעלים אשר הוכנסו בהם מכונות.
ייצור המוני של מוצר מסוים הופך אותו לנגיש ומאפשר רמת חיים גבוהה יותר ליותר אנשים ושפע של מוצרים בשוק. אולם הוא יכול להיחשב כחסרון במוצרים המשווקים לשכבות מבוססות יותר, שכן פעמים רבות הייצור מתבצע במדינות בהן כח האדם זול מאוד כגון סין, טאיוואן ומדינות נוספות, ולעיתים איכותו פחותה. לכן כיום רואים מוצרים רבים המתהדרים בכך שנעשו בעבודת יד. בתעשיית המזון מודגש לעיתים הצד הביתי, שכן לאוכל תעשייתי יש נטייה להכיל חומרים משמרים, וחומרים אחרים הפוגעים בטעמו ובטיבו הבריאותי.
תועלת וייעול

החיסכון בייצור המוני מגיע ממספר מקורות. הגורם העיקרי הוא הפחתה משמעותית של תקורות מכל הסוגים. בייצור ידני, האומן צריך להתרוצץ בחנות על מנת להשיג את חלקי המוצר ואז לחברם יחדיו. עליו לאתר ולהשתמש במספר רב של כלים, מספר רב של פעמים, על מנת להרכיב מוצר מורכב כגון שעון. פעמים רבות, האומן נדרש גם לבנות את כליו בעצמו, או לתחזקם באופן יום-יומי. בייצור המוני לעומת זאת, כל עובד מבצע מחדש את אותה המטלה או מספר מטלות, ומשתמש באותם הכלים על מנת לבצע פעולה או מספר פעולות דומות על רצף מוצרים. הכלי והחלק נמצאים תמיד בהישג יד והעובד לא צריך לבזבז את זמנו על הבאתם.
עוד סוג של תועלת היא האפשרות העומדת בפני המפעל לרכוש כמויות גדולות של חומרים. אפשרות זו חוסכת בעלויות כלליות כגון משלוח, משא ומתן ועבודת ניירת, הקשורים לרכישת החלקים.
פסי ייצור

מערכות ייצור המוני כיום מאורגנות בדרך כלל בפסי ייצור המבוקרים באמצעים אלקטרוניים. החלקים נעים על מסוע, או אם הם כבדים – נתלים על מסילת פס המותקנת על התקרה. במפעל המייצר מוצר מורכב, משתמשים במספר תת-פסי ייצור המתחברים בסופו של דבר לפס הייצור הראשי. תרשים של מפעל ייצור המוני טיפוסי נראה דומה לצורתו של שלד של דג.
אינטגרציה מאונכת

אסטרטגיה חשובה מאוד היא אינטגרציה מאונכת. באסטרטגיה זו, היצרן מייצר את רוב או כל החלקים וחלקי-משנה אשר מרכיבים את המוצר הסופי. לדוגמה, בנקודה מסוימת, חברת פורד חצבה, כפשוטו ומשמעו, מחצבי ברזל במינסוטה והפכה אותו למכונית בדטרויט. כיום, במקום הרכבת כל המוצר, מנהלי המפעלים בוחרים איזה חלקים לייצר על פי התשואה להשקעה אשר כל שיטת ייצור יכולה להפיק. התוכנית הבסיסית היא לגרום לארגונים אחרים לייצר את חלקי-המשנה הלא רווחיים. לעיתים, חברות יכולות להרשות לעצמן לקנות ציוד מקצועי או ארגונים, כדי להפוך ליעילות יותר ממפעלים מתחרים בענף.
ביקורת

בשל המיומנות הנמוכה הנדרשת מעובד פס-ייצור, התחזק כוח המיקוח של המעסיק, שכן כעת ניתן להחליף את העובד בעובד אחר, מבלי לפגום בתפוקת בית-החרושת. ואכן, בשנים המוקדמות, הייצור ההמוני גרם להרעת התנאים של העובדים במפעלים, עד כדי יחס אינסטרומנטלי לעובדים לצד פס-היצור.
העבודה משעממת וחדגונית. בתעשיית הרכב לדוגמה, איגודי הפועלים נאבקים פעמים רבות על הפחתת שעות העבודה לצד פס-הייצור, לעיתים אפילו במחיר הפחתת שכר העובדים.
קשה מאוד לשנות את פסי הייצור המשמשים בייצור המוני. שינוי בפס הייצור עלול לארוך ימים ארוכים, שבועות, ולעיתים נדירות אף חודשים. בזמן השינוי, הייצור נעצר.
פסי הייצור מחייבים לרוב החזקה של מלאים גדולים של רכיבי המוצר.
ראו גם

אוטומציה
מערכת בקרה
פס ייצור
הזרקת פלסטיק
A Perfectly Good Heart

| --- | --- |
 שיר בביצוע טיילור סוויפט
 מתוך האלבום Taylor Swift (Deluxe)
 יצא לאור:  6 בנובמבר 2007
 תאריך הקלטה:  2005–2006
 סוגה:  קאנטרי
 שפה:  אנגלית
 אורך:  3:23
 חברת תקליטים:  ביג משין
 כתיבה:  טיילור סוויפט, ברט ג'יימס, טרוי ורגס
 הפקה:  מפיקים שונים
"A Perfectly Good Heart" (בעברית: "לֵב טוֹב לַחֲלוּטִין") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, Taylor Swift (Deluxe). השיר יצא לאור ב-6 בנובמבר 2007, ביחד עם שני השירים "I'm Only Me When I'm with You" ו-"Invisible", על ידי חברת התקליטים ביג משין רקורדס.
רקע וכתיבה

השיר נכתב על ידי טיילור סוויפט, ברט ג'יימס וטרוי ורגס והופק על ידי רוברט אליס אורל, נייתן צ'פמן וסקוט בורצ'טה. השיר הוא אחד משירי הפרידה הראשונים שסוויפט כתבה. היא מתארת בו את שברון הלב הראשון שלה, אך עם זאת גם רומזת שעוד יגיעו בני זוג חדשים במהלך החיים שלה. גרסת קריוקי לשיר הופצה באופן רשמי ב-15 באוגוסט 2018.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.
ביקורת

ברולינג סטון הוא דורג במקום ה-209 ברשימת "כל 229 השירים של טיילור סוויפט, לפי דירוג". השיר ספג ביקורות, תוך שניתחו את משמעותו.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 229 השירים של טיילור סוויפט, לפי דירוג | 209 |  |
| BuzzFeed | 167 השירים הטובים ביותר של טיילור סוויפט, לפי דירוג | 166 |  |
| NME | השירים הטובים ביותר של טיילור סוויפט, לפי דירוג | 127 |  |
| Paste | 158 השירים הטובים ביותר של טיילור סוויפט, לפי דירוג | 150 |  |
| Vulture | 179 השירים הטובים ביותר של טיילור סוויפט, לפי דירוג | 140 |  |
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ארצות הברית | בילבורד הוט 100 | – |  |
הערות שוליים

↑  רוברט אליס אורל, נייתן צ'פמן, סקוט בורצ'טה
1 2 3 4  Taylor Swift – A Perfectly Good Heart (באנגלית), נבדק ב-2021-02-05
↑  Release group "Taylor Swift" by Taylor Swift - MusicBrainz, musicbrainz.org
↑  Taylor Swift - Taylor Swift | Songs, Reviews, Credits | AllMusic (באנגלית), נבדק ב-2021-01-09
↑  A Perfectly Good Heart (Instrumental w/ BG vocals)
↑  A Perfectly Good Heart, נבדק ב-2021-02-05
↑  "A Perfectly Good Heart" (2006), Rolling Stone Australia (ב־Australian English)
↑  Taylor Swift Song Meanings [ON HOLD - A perfectly good heart - Wattpad], www.wattpad.com
↑  Rob Sheffield, Rob Sheffield, All 229 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
נורווגית

| --- | --- |

 מדינות:  נורווגיה
 אזורים:  צפון אירופה
 דוברים:  4,600,000
 שפת אם:  4,600,000
 כתב:  אלפבית לטיני עם התאמות לנורווגית
 משפחה:  הודו־אירופית  גרמאנית   צפון־גרמאנית    גרמאנית צפונית קונטיננטלית נורווגית חדשה
 לאום:  נורווגיה נורווגיה 
 מוסד:  מועצת השפה הנורווגית
 קוד שפה:  no 
 קוד ISO 639-1:  no 
 קוד ISO 639-2:  nor 
 קוד ISO 639-3:  nor 
 ראו גם:  שפה • כתב • רשימת שפות
 
האזורים בנורווגיה בהם דומיננטיים ארבעת הניבים העיקריים: ניב מזרח נורווגיה מסומן בתכלת, ניב מערב נורווגיה מסומן באדום, ניב צפון נורווגיה מסומן בצהוב, וניב טרונדשק מסומן בכחול כהה
נורווגית (בנורווגית: Norsk) היא שפה סקנדינבית מקבוצת השפות הגרמאניות של משפחת השפות ההודו־אירופיות המדוברת בפי כ־4.6 מיליון איש, רובם ככולם בנורווגיה, שם היא משמשת כשפה הרשמית.
השפה דומה מאוד לשוודית ולדנית בהגייה, בדקדוק ובאוצר המילים. הדקדוק הנורווגי, בדומה לשוודי ולדני, פשוט מאוד, ומספר הטיות הפועל מצומצם ביותר וקטן אף ממספר ההטיות באנגלית.
לנורווגית מספר ניבים מקומיים. ארבעת הניבים העיקריים בנורווגיה הם ניב מזרח נורווגיה (Østnorsk), ניב מערב נורווגיה (Vestnorsk), ניב צפון נורווגיה (Nordnorsk), וניב טרונדשק (Trøndersk). ניב מזרח נורווגיה, אשר דומיננטי במיוחד בבירת המדינה אוסלו, הוא הניב הנפוץ ביותר בטלוויזיה ובעיתונות הנורווגית.
השפה נכתבת באלפבית הלטיני, בתוספת מספר אותיות מיוחדות הזהות לאלו שבדנית. בין המאה ה־16 למאה ה־19 הייתה דנית השפה הכתובה הרשמית בנורווגיה. לנורווגית שתי צורות כתיב רשמיות: בוּקמוֹל (Bokmål, "שפת הספר"), ונינורסְק (nynorsk, נורווגית חדשה).
היסטוריה

השפות הסקנדינביות התפתחו מהשפה הנורדית העתיקה של הוויקינגים אשר עד המאה ה־11 הייתה דומה מאוד בכל מרחבי סקנדינביה ובעקבות הוויקינגים גם הגיעה מעבר לגבולות סקנדינביה. השפה הנורדית נכתבה במקורה באלפבית הרוני. עם בוא הנצרות לנורווגיה ב־1030 נחשפו תושבי סקנדינביה לאלפבית הלטיני ולאחר כמאה שנים החלו להופיע כתבים נורדיים שהשתמשו באלפבית הלטיני. בסביבות המאה ה־11, החלה השפה הנורדית להבדל לשפה מזרחית באזורי דנמרק ושוודיה ומערבית בנורווגיה ואיסלנד. בתחילת המאה ה־14 החלו תושבי נורווגיה ואיסלנד לדבר בשפות שנבדלו במידה רבה זו מזו ושפות אלו מכונות בימינו נורווגית עתיקה ואיסלנדית עתיקה. בין השנים 1350–1525 עברה הנורווגית העתיקה שינויים שכללו הפשטה מורפולוגית, קביעת כללים תחביריים יותר נוקשים וקליטה של אוצר מילים מהגרמנית הנמוכה. שינויים דומים עברו על הדנית והשוודית, אולם לא על האיסלנדית.
החל מ־1397 ועד 1814 הייתה נורווגיה חלק מאיחוד חלקי ואחר כך מלא עם דנמרק. בעקבות זאת, שימשה הדנית כשפה הכתובה של נורווגיה וכשפה של האליטה למעמדים רשמיים. אצל האליטה הנורווגית נוצר דיאלקט נורווגי־דני אשר שימש להם כשפת אם. השפעת הדנית על הנורווגית ניכרת עד היום בניב של אוסלו וסביבתה.
עם השתחררותה מהשליטה הדנית, נכנסה נורווגיה לאיחוד כפוי עם שוודיה. הדגשת השוני בין השוודית לנורווגית הייתה אחת הדרכים בהן השתמשו הנורווגים לבטא את עצמאותם. בעקבות כך התפתחו הבוקמול והנינורסק.
הגייתה וכתיבתה של השפה הנורווגית > עיצורים

|  | סדקי | ענבלי | וילוני | חכי | כפוף | מכתשי | שפתי (־שִנִּי) |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אפי |  |  | ŋ |  | ɳ | n | m |  |  |  |  |  |  |  |
| סותם |  |  | k ɡ |  | ʈ ɖ | t d | p b |  |  |  |  |  |  |  |
| חוכך | h | ʁ* |  | ç | ʂ | s | f |  |  |  |  |  |  |  |
| מקורב |  |  |  | j |  |  | ʋ |  |  |  |  |  |  |  |
| מקורב צדי |  |  |  |  | ɭ | l |  |  |  |  |  |  |  |  |
| מקיש |  |  |  |  | ɽ* | ɾ |  |  |  |  |  |  |  |  |
| רוטט |  |  |  |  |  | r* |  |  |  |  |  |  |  |  |
 * אלופוני /ɾ/.
| העיצורים> הסימון הגרפי | העיצורים> תעתיק IPA | העיצורים> הערך הפונטי |
| --- | --- | --- |
| Bb | b | נהגה כהגיית בי"ת דגושה |
| Dd | d | נהגה כהגיית דל"ת |
| Ff | f | נהגה כהגיית פ"א רפה |
| Gg | j | נהגה כהגיית יו"ד עיצורית לפני התנועות i ו־y |
| Gg | ɡ | נהגה כהגיית גימ"ל בראש הברה |
| Hh | h | נהגה כהגיית ה"א |
| Jj | j | נהגה כהגיית יו"ד עיצורית |
| Kk | ç | נהגה כצליל בין שי"ן ימנית לכ"ף רפה לפני התנועות i ו־y |
| Kk | k | נהגה בשאר המקרים כהגיית כ"ף |
| Ll | l | נהגה כהגיית למ"ד |
| Mm | m | נהגה כהגיית מ"ם |
| Nn | n | נהגה כהגיית נו"ן |
| Pp | p | נהגה כהגיית פ"א |
| ‏Rr | ɾ | בצפון נורווגיה ובמרכזה נהגה כהגיית רי"ש לשונית |
| ‏Rr | ʁ | בדרום נורווגיה נהגה כהגיית רי"ש מודרנית |
| Ss | s | נהגה כהגיית סמ"ך |
| Tt | t | נהגה כהגיית ת"ו |
| Vv | ʋ | נהגה כהגיית בי"ת רפה |
צרופים מיוחדים
| הסימון הגרפי | תעתיק IPA | הערך הפונטי |
| Gj/gj | j | נהגה כהגיית יו"ד עיצורית |
| Gn/gn | ŋn | נהגה נְגְנ |
| Kj/kj | ç | נהגה כצליל בין שי"ן ימנית לכ"ף רפה |
| Ng/ng | ŋ | נהגה כהגיית נו"ן במילה אנגליה |
| ‏Rd/rd | ɖ | בצפון נורווגיה ובמרכזה נהגה כהגיית דל"ת כשקצה הלשון מופנה אחורנית |
| ‏Rd/rd | ʁd | בדרום נורווגיה נהגה כפי שנכתב |
| ‏Rl/rl | ɭ | בצפון נורווגיה ובמרכזה נהגה כהגיית למ"ד כשקצה הלשון מופנה אחורנית |
| ‏Rl/rl | ʁl | בדרום נורווגיה נהגה כפי שנכתב |
| ‏Rn/rn | ɳ | בצפון נורווגיה ובמרכזה נהגה כהגיית נו"ן כשקצה הלשון מופנה אחורנית |
| ‏Rn/rn | ʁn | בדרום נורווגיה נהגה כפי שנכתב |
| ‏Rs/rs | ʂ | בצפון נורווגיה ובמרכזה נהגה כהגיית סמ"ך כשקצה הלשון מופנה אחורנית |
| ‏Rs/rs | ʁs | בדרום נורווגיה נהגה כפי שנכתב |
| ‏Rt/rt | ʈ | בצפון נורווגיה ובמרכזה נהגה כהגיית ת"ו כשקצה הלשון מופנה אחורנית |
| ‏Rt/rt | ʁt | בדרום נורווגיה נהגה כפי שנכתב |
| Sj/sj | ʂ | נהגה כהגיית שי"ן ימנית כשהלשון כפופה לאחור |
| Sk/sk | ʂ | נהגה כהגיית שי"ן ימנית כשהלשון כפופה לאחור לפני התנועות i ו־y |
| Sk/sk | sk | נהגה בשאר המקרים סְקְ |
| Skj/skj | ʂ | נהגה כהגיית שי"ן ימנית כשהלשון כפופה לאחור |
| Tj/tj | ç | נהגה כצליל בין שי"ן ימנית לכ"ף רפה |
האותיות Cc, Qq, Ww, Xx ו־Zz – מופיעות במילים זרות ונהגות בהתאם לשפה שממנה המילים שאולות.